Frimpong Yaw Addo

Frimpong Yaw Addo (wɔwoo no Fankwa 2, 1962)  yɛ Ghana amanyɛnyi na mbrahyɛbaguanyi wɔ Mbrahyɛbagua a otsia Esuon na Awɔtwe wɔ Ghana Kwasafoman a ɔtɔdo Anan a ogyinaa mu maa Manso Adubia Mpasuar a ɔwɔ Asante Mantɔw mu  wɔ New Patriotic Party (NPP) tsikitsi do. Mprenpren yi ɔyɛ Ɔsoafo Edziekyir ma Edziban na Kuadwuma.

 Ɔbra Ahyɛse na Nwomasua 
Wɔwoo Addo Kwesida, Fankwa 2, 1962 wɔ Manso Gyeduako kurow a ɔwɔ Amansie Anafo Mpasuar mu wɔ Asante Mantɔw mu. Onyaa ne Bachelor of Arts abɔdzin krataa wɔ Sociology na Diploma wɔ Borɔfo kasa mu wɔ University of Cape Coast wɔ afe 1990. Ɔsanso nyaa Executive Master adansedzi krataa wɔ Conflict, Asomdwee na Ahobambɔ mu wɔ afe 2016 mu wɔ Kofi Annan amanaman Asomdwee ntsetsee bea (International Peacekeeping Training Center) a ɔwɔ Nkran.

 Edwumasɛm 
Nna Addo yɛ Ndwumakuw Asetsena mu Asɛdze Dwumadzibea, Ankorankor Ndwuma Fapem no hwɛdofo. Nna ɔsan yɛ Social and Environment impact ho Ɔbemfo wɔ Comptran Engineering. Na ɔsan yɛ Asetsena na Ndzɛmba a Etwa HɛnHo Ehyia ho Nyimdzefo bemfo wɔ Transtel Consult. Nna ɔsanso yɛ nhyehyɛɛ no nkitahodzi hwɛdofo wɔ National Democratic Institute dze ma International Affairs.

 Amambu mu Ndwuma 
Addo yɛ New Patriotic Party no kuwba na mprempren yi ɔyɛ mbrahyɛbaguanyi ma Manso Adubia Mpasuar wɔ Asante Mantɔw mu. Ɔbɛyɛɛ MP a odzi kan wɔ ne mansin mu ber a ɔdaa no ho edzi wɔ 2012 Ghana Amansan Abatow mu no.  Afei wɔsan paaw no bio maa ne mprenu na mprɛnsa wɔ afe 2016 na 2020 Ghana amansan abatow mu.

 2012 abatow mu 
Hon. Addo dzii kan sii Manso Adubia Mpasuar mbrahyɛbagua atsenae no wɔ New Patriotic Party no tsikitsi do wɔ afe 2012 Ghana amansan abatow no mu na odzii nkonyim wɔ abatow 26,368 a ogyina hɔ ma abatow no nyinaa mu 74.97%. Wɔpaaw no sen Benjamin Marfo a ofi National Democratic Congress a onyaa abatow 8,326 a ɔnye 23.67% yɛ pɛr na mbrahyɛbaguanyi a ɔpɛ dɛ ɔyɛ NDP Obeng Appiah Collins nyaa abatow 478 a ogyina hɔ ma abatoɔ no nyinaa mu 1.36%.2016 abatow mu.

Wɔsan paaw Addo dɛ mbrahyɛbaguanyi ma Manso Adubia Mpasuar no wɔ New Patriotic Party no tsikitsi do wɔ afe 2016 Ghana amansan abatow no mu a onyaa abatow 24,074, a ɔyɛ 69.86% wɔ abatow nyinaa mu. Odzii nkonyim wɔ abatow no mu wɔ Benjamin Marfo a ofi National Democratic Congress, Isaac Bronya a ofi Progressive People’s Party nna Adom Selina a ofi PNC so. Wonyaa abatow 7, 112, abatow 3, 092 na abatow 183, a ɔnye abatow no nyinaa mu 20.64%, 8.97% na 0.53% yɛ pɛr.  

 2020 abatow mu 
Afe 2020 Amansan abatow mu no, Addo dzii nkonyim wɔ mbrahyɛbagua no mu a onyaa abatow 17,652 a ɔyɛɛ abatow a wɔtowee no nyinaa mu 38.8% ber a NDC mbrahyɛbaguanyi  Simon Kwaku Agyei nyaa abatow 10,753 a ɔyɛɛ abatow no nyinaa mu 23.6%. Independent kandzifo Kofi Osei-Afoakwa nso nyaa abatow 17,149 a ɔyɛ 37.7% wɔ abatow a wɔtowee nyinaa mu. Ohyiaa pawfo mboaekuw no wɔ Obiradzi 3, 2021 na ofir edzi yie dɛ Kuadwuma soafo Abedziakyir. [1]Addo yɛ Ohia Tsew Ho Nhyehyɛɛ Boayikuw no kuwba na ɔsan yɛ Ndzɛmba a Etwa Hɛn Ho Ehyia, Nyansahu na Mfirdwuma Boayikuw no kuwba.

 Ankorankor Asetsena 
Ɔyɛ Kristonyi na ɔawar a ɔwɔ mba beenum. N’enyi gye kuayɛ na bɔɔlbɔ ho.

 Mboaedze 

Nkyekyεmu:Ghana Amanyɛnyi
Nkyekyεmu:New Patriotic Party amanyɛfo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029